1921ની વસતિ ગણતરી મુજબ ભારતમાં વર્ષે 20 લાખ બાળમૃત્યુ થાય છે તેમાંની મોટાભાગની માતાઓ ખુદ બાળકીઓ હોય છે. ભારતમાં દિકરી જન્મે તો પરિવારમાં વિષાદ છવાઈ જાય છે પણ દિકરો જન્મે તો ભવ્ય ઉજવણી થાય છે. દિકરો જન્મે તો લોકો સુવાવડ કરાવનાર દાઈમાંને આઠથી 15 રૂપિયા જેટલું ઊંચું મહેનતાણું આપી દે છે પણ બાળકી જન્મે તો તેને આઠ આનાથી માંડીને વધુમાં વધુ પાંચ રૂપિયાનું મહેનતાણું માંડ મળે છે જે ભારતીય સમાજની પુરુષપ્રધાન માનસિકતા છતી કરે છે.